Wildemoerbei

Die Wildemoerbei (Trimeria grandifolia), ook bekend as die tropiese grootblaarwildemoerbei, is 'n klein tot middelgroot boom wat in immergroen kus- en bergwoude voorkom. Die blare is enkelvoudig, donkergroen en ronderig wat amper soos die dié van die Moerbeiboom lyk. Die blomme is klein en groenerig. Die vrugte is 5 x 2.5 mm groot wanneer hul ryp is, bars dan oop en stel klein, donkergrys sade vry wat elk 'n rooi aanhegsel aan die een kant het.

Die spesie is inheems in Demokratiese Republiek die Kongo, Eswatini, Ethiopië, Kameroen, Kenia, Lesotho, Mosambiek, Rwanda, Tanzanië, Uganda en Zimbabwe. In Suid-Afrika kom die boom in KwaZulu-Natal, Limpopo, Mpumalanga, die Oos-Kaap, Vrystaat en die Wes-Kaap voor.

Die boom kom in dieselfde habitatte as die bruinysterhout voor. Die boom is 'n bietjie kleiner maar die blare groter as die bruinysterhout.

Die spesie het ook twee subspesies:
 Trimeria grandifolia subsp. grandifolia
 Trimeria grandifolia subsp. tropica (Burkill) Sleumer

Sien ook 
 Alfabetiese lys van Suid-Afrikaanse bome

Bronne 
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8
 Watter Boom is dit? Eugene Moll 2013 ISBN 978 1 77007 832 1

Eksterne skakels 

Bome van Afrika
Flora van die Demokratiese Republiek die Kongo
Flora van Eswatini
Flora van Ethiopië
Flora van Kameroen
Flora van Kenia
Flora van Lesotho
Flora van Mosambiek
Flora van Rwanda
Flora van Suid-Afrika
Flora van Tanzanië
Flora van Uganda
Flora van Zimbabwe